钦定古今图书集成/明伦汇编/闺媛典/第165卷 > 陈良玙妻朱氏〈李氏附〉
## 钦定古今图书集成/明伦汇编/闺媛典/第165卷 > 陈良玙妻朱氏〈李氏附〉

按《太和县志》：“朱氏，陈良玙妻，生员朱炼女。年十七，适
玙。越年生子万里，甫三周，夫亡。氏欲以身殉，思子幼
无依，遂矢志秉节抚万里。及长，娶李氏，生孙国脉，方
九月，万里又没，姑媳孀居，孤苦伶仃，莫此为甚。李与
姑共励志抚养，国脉成立。娶刘氏，生嘉谷，应岁荐，历
仕三任，朱苦节六十馀年，年八十三没，李亦年七十”
五。事闻，旌表。